text: মিজানুর রহমান মিনু বাংলাদেশ জাতীয়তাবাদী দলের একজন রাজনীতিবিদ ও রাজশাহী সিটি কর্পোরেশনের সাবেক মেয়র। বর্তমানে তিনি বিএনপি চেয়ারপারসনের উপদেষ্টা হিসেবে দায়িত্ব পালন করছেন। মিনু অষ্টম জাতীয় সংসদে রাজশাহী-২ আসন থেকে সংসদ সদস্য নির্বাচিত হন। এরপূর্বে তিনি ১৯৯১ থেকে ১৯৯৩ সাল পর্যন্ত এবং ১৯৯৪ থেকে ২০০২ সাল পর্যন্ত রাজশাহী সিটি কর্পোরেশনের মেয়র ছিলেন।
  
  রাজনৈতিক জীবন
  মিনু বিএনপির কেন্দ্রীয় কমিটির সাংগঠনিক সম্পাদক, যুগ্মমহাসচিব ও রাজশাহী মহানগর সভাপতি হিসেবে দায়িত্ব পালন করেন। ১৯৯১ সালের ২১ মে প্রথমবারেরমত নাগরিকদের সরাসরি ভোটে তিনি রাজশাহীর মেয়র নির্বাচিত হন। পরে ১৯৯৪ সালের ১১ মার্চ থেকে ২০০২ সালের ২৮ মে পর্যন্ত আরো দুই মেয়াদে মেয়র হিসেবে দায়িত্ব পালন করেন। ২০০১ সালে অষ্টম জাতীয় সংসদ নির্বাচনে তিনি বিএনপির প্রার্থী হিসেবে রাজশাহী-২ আসন থেকে নির্বাচন করে জয়ী হন।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশ জাতীয়তাবাদী দলের রাজনীতিবিদ
  বিষয়শ্রেণী:অষ্টম জাতীয় সংসদ সদস্য
  বিষয়শ্রেণী:রাজশাহী জেলার রাজনীতিবিদ
  বিষয়শ্রেণী:রাজশাহী সিটি কর্পোরেশনের মেয়র
title: মিজানুর রহমান মিনু